Doložka
vybraných vplyvov

A.1. Názov materiálu: Návrh na zmenu uznesenia vlády Slovenskej republiky č. 625 zo 17.septembra  2008

        Termín začatia a ukončenia PPK: od 10.10.2011 do 21.10.2011

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x			
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,		x		
– sociálnu exklúziu,		x		
– rovnosť príležitostí a rodovú rovnosť a vplyvy na zamestnanosť		x		
4. Vplyvy na životné prostredie		x		
5. Vplyvy na informatizáciu spoločnosti		x		
 
A.3. Poznámky
V zmysle bodu B.4 uznesenia vlády Slovenskej republiky č. 625 zo 17. septembra 2008 bol podpredseda vlády pre vedomostnú spoločnosť, európske záležitosti, ľudské práva a menšiny povinný priebežne od roku 2009 zabezpečiť v rozpočtovej kapitole Úradu vlády SR (Úrad pre Slovákov žijúcich v zahraničí) výhľadovo každoročne účelové finančné prostriedky určené na podporu aktivít Slovákov žijúcich v zahraničí v rámci grantového systému v rámci úradu v celkovej výške 40 mil. Sk, t.j. v súčasnosti 1 327 756,75 eur. Okrem toho mal uvedený člen vlády v spolupráci s predsedníčkou Úradu pre Slovákov žijúcich v zahraničí v zmysle bodu B.5 tohto uznesenia priebežne od roku 2009 zabezpečiť v rozpočtovej kapitole Úradu vlády SR (Úrad pre Slovákov žijúcich v zahraničí) výhľadovo každoročne účelové finančné prostriedky vo výške 3 mil. Sk, t. j. v súčasnosti 99 581,79 eur, určené na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry v zmysle uznesenia vlády SR č. 487 z 26. mája 2004.
V skutočnosti bolo v roku 2011 na vyššie uvedené účely vyčlenených len 1 159 426 eur a dodatočne Ministerstvom financií Slovenskej republiky aj 99 581, 79 eur. Keďže v návrhu rozpočtu verejnej správy na roky 2012 až 2014 sa navrhuje na účely financovania aktivít zameraných na podporu Slovákov žijúcich v zahraničí vyčleniť finančné prostriedky vo výške 1 160 000 eur vrátane finančných prostriedkov na realizáciu medzivládnej dohody, celkový vplyv na rozpočet verejnej správy bude pozitívny, a to vo výške 267 338,54 eur.
      
A.4. Alternatívne riešenia
Alternatívnym riešením je upraviť návrh rozpočtu verejnej správy na roky 2012 až 2014 tak, aby sa zachovala podpora na financovanie aktivít zameraných na podporu Slovákov žijúcich v zahraničí vo výške schválenej uznesením vlády Slovenskej republiky č. 625 zo 17. septembra 2008, ku ktorej by sa pripočítala dodatočná podpora na realizáciu medzivládnej dohody medzi Slovenskom a Maďarskom, čím by sa v rámci rozpočtovej kapitoly Úradu vlády SR (Úrad pre Slovákov žijúcich v zahraničí) zabezpečila finančná podpora v celkovej výške 1 427 338,54 eur. Toto alternatívne riešenie však závisí od aktuálnych možností štátneho rozpočtu.

A.5. Stanovisko gestorov